सड़क पर दिया घटना को अंजाम, पहले बम फेंका, फिर घेरकर मार दिया
Tamil Nadu BJP Panchayat President ShankarMurder Case तमिलनाडु के पूनामल्ली में BJP के पंचायत अध्यक्ष और राज्य अनुसूचित जाति (एससी) विंग के पदाधिकारी की हत्या कर दी गई है।
तमिलनाडु के पूनामल्ली में BJP के पंचायत अध्यक्ष और राज्य अनुसूचित जाति विंग के पदाधिकारी की हत्या कर दी गई है। घटना गुरुवार रात को हुई जब वलारपुरम ग्राम पंचायत अध्यक्ष बीबीजीटी शंकर एक शादी से लौट रहे थे।
कार पर फेंका बम, बाहर निकले तो कर दी हत्या
पुलिस ने कहा कि कुछ अज्ञात हमलावरों ने उनके वाहन को रोका और वाहन पर देशी बम फेंके। जैसे ही शंकर ने भागने की कोशिश की, बदमाशों ने उन्हें घेर लिया और उनकी हत्या कर दी। सूचना पर पुलिस मौके पर पहुंची और जांच पड़ताल कर शव को मॉर्चुरी भिजवा दिया। पुलिस ने कहा कि शंकर के नाम पर कई मामले लंबित हैं, आगे की जांच चल रही है।
भाजपा राज्य इकाई ने घटना की निंदा की
भाजपा के राज्य प्रमुख अन्नामलाई ने भाजपा पदाधिकारी की हत्या की निंदा की और कहा कि, 'DMK शासन के दौरान अपराध की घटनाएं लगातार बढ़ रही हैं। पुलिस को लोगों की और उनकी संपत्ति की रक्षा करनी चाहिए। मगर सरकार ने उनको पार्टी के प्रचार विभाग में बदल दिया है। गृह मंत्रालय संभालने वाले CM स्टालिन कानून व्यवस्था को संभालने में असमर्थ हैं और खुद को नंबर 1 CM बताकर लोगों को धोखा दे रहे हैं। मैं मांग करता हूं कि दोषियों को तुरंत पकड़ा जाए। मैं चेतावनी देता हूं कि अगर ऐसी घटनाएं जारी रहीं तो BJP पूरे तमिलनाडु में विरोध प्रदर्शन करेगी।'
पिछले साल भी हुई थी BJP के एक जिला अध्यक्ष की हत्या
बता दें पिछले साल भी तमिलनाडु भाजपा के SC/ST विंग के केंद्रीय जिला अध्यक्ष बालचंद्रन की हत्या कर दी गई थी। उस वक्त भी हमलावरों ने बालाचंद्रन पर सैकड़ों बार चाकू से वार किया था। बालचंद्रन को राज्य सरकार द्वारा एक निजी सुरक्षा अधिकारी भी प्रदान किया गया था फिर भी बदमाशों ने उस घटना को अंजाम दे दिया था।
ये खबरें भी पढ़ें...
पश्चिम बंगाल के 7 जिलों में भाजपा का बंद:कूचबिहार में भाजपा-TMC कार्यकर्ताओं के बीच चले लाठी-डंडे; पुलिस ने BJP वर्कर्स को हिरासत में लिया
भाजपा ने शुक्रवार को पश्चिम बंगाल के उत्तरी जिलों में 12 घंटे के बंद की घोषणा की है। भाजपा ने बंगाल पुलिस के कथित अत्याचारों के खिलाफ सुबह 6 से शाम 6 बजे तक बंद बुलाया गया है। बंद के दौरान कूचबिहार जिले में भाजपा और TMC कार्यकर्ताओं के बीच झड़प हो गई। भाजपा कार्यकर्ता बस डिपो के सामने धरने पर बैठ गए। कई सरकारी बसों पर पत्थर फेंके गए। पुलिस ने कूच बिहार और नॉर्थ दिनाजपुर जिले में कई भाजपा कार्यकर्ताओं को हिरासत में लिया है। यहां पढ़ें पूरी खबर...
उदयपुर में 7 पुलिसकर्मियों को घेरकर फायरिंग, पीटा:हिस्ट्रीशीटर को पकड़ने गई थी टीम; हथियार छीने, CI पर जानलेवा हमला
हिस्ट्रीशीटर और उसके आरोपी बेटे को पकड़ने गई पुलिस टीम को बदमाशों ने घेरकर पीटा। फायरिंग भी की। इस हमले में सर्किल इंस्पेक्टर(CI) सहित सात पुलिसवाले घायल हो गए। बदमाशों ने घेराबंदी कर पुलिस जवानों पर चाकूओं से भी वार किए। जवानों की पिस्टल और अन्य हथियार छीन लिए। हमला गुरुवार शाम 7.30 बजे उदयपुर से 100 किलोमीटर दूर आदिवासी क्षेत्र मांडवा कोटड़ा में हुआ। यहां पढ़ें पूरी खबर...